Мразещият човек. Homo odiosus - невидимото оръжие на властовите елити | Акцент, Анализи, Коментар | Marginalia\nТотка Монова. Снимка: личен архив.\nМразещият човек. Homo odiosus – невидимото оръжие на властовите елити\n30.12.2016 29.12.2016 Тотка Монова\t3,860Граждански права, Свобода на изразяване\n„Мразещият човек” едва ли е най-подходящата тема за Рождество Христово. За светлите коледни дни, когато чакаме с упование приказните разкази за разтварянето на небесния свод и вярваме, че с възвестяване на Рождеството душите ни ще се пречистят, ще се изпълнят с доброта, любов, надежда и смирение, а омразата като че ли от само себе си ще изчезне, ще излети през открития свод далеч в други селения, ще ни освободи от жестоката си хватка. Ако на Коледа не повярваме в чудеса, то кога?\nСъбитията от предколедните дни обаче отново поставиха на изпитание, за кой ли път през тази година, способността ни за съпричастност, за прошка, за милосърдие. Защото да възпреш превръщането на болката и справедливия гняв в омраза наистина е изпитание на волята, на способността ни да удържим емоциите си в границите на хуманността, да не позволим отприщването на жаждата за отмъщение да се превърне в унищожителна стихия.\nДа разстреляш публично един посланик, да прегазиш хладнокръвно хора, в техните щастливи мигове на празнично настроение насред коледния базар в центъра на града; и още – бомби на толкова много места, екзекуции на опитващи се да бягат от войната хора, атентати, смърт на деца, и още смърт, и кръв… Целият ти свят рухва за секунди. Нима в такъв момент омразата не би могла да се превърне в обезболяващ наркотик, в средство да запазиш разсъдъка си при вида на смъртта, която отнася любимите ти хора? Нямаш ли право да мразиш нещо или някого поне за малко? Нямаш! Защото временна омраза няма, тя е завинаги и ти отнема правото да си свободен човек. Мразещият човек е несвободен човек. Това ни казва и френският журналист Антоан Лейри в тъничката си разтърсваща книга-изповед за срещата със смъртта на съпругата му Елен, една от жертвите на касапницата в „Батаклан” на 13 ноември 2015 г., когато в Париж бяха убити 90 души. Заглавието на книгата е „Няма да получите омразата ми”.\n„В петък вечерта вие откраднахте живота на едно изключително човешко същество – любовта на живота ми, майката на сина ми. Но няма да получите моята омраза. Не знам кои сте и не искам да знам, вие сте мъртви души.(…)\nЗатова няма да ви направя този подарък и да ви намразя. Вие искате точно тава, но ако от гняв ви отговоря с омраза, ще се предам на същото невежество, което ви е направило такива, каквито сте. Искате да ме е страх, за гледам с недоверие съгражданите си,да жертвам свободата си за сигурността? Загубихте. Играта продължава.(…)\nРазбира се, че съм съсипан от мъка. Отстъпвам ви тази малка победа, но тя ще е краткотрайна.(…) Със сина ми сме само двамата, но сме по-силни от всички армии на света… Той е едва на 17 месеца. Ще си изяде закуската, както всеки друг ден, после ще си играем, както всеки друг ден, и през целия си живот това малко момче ще ви вбесява, защото ще бъде щастлив и свободен човек. Защото не – няма да получите и неговата омраза.”\nНямаше да напиша този текст в навечерието на Рождество, ако не бях срещнала Антоан Лейри. Той ме убеди, че всъщност едва ли има по-подходящо време да се опитаме да разберем мразещия човек от тихите и светли коледни нощи. Притиснати от тишината да поразсъждаваме безмълвно, да се помъчим да проумеем защо около нас има толкова много омраза – стаена или пък агресивна. Какво е тя, с какво привлича, защо владее душите на толкова хора, какво им дава? Ако си нещастен и мразиш, това връща ли отново щастието при теб? „Светът е уродлив, а хората тъжни”, въздъхна преди години Бродски, перефразирайки един от любимите си поети. Ако погледнем през омразата като през пъстър детски калейдоскоп, дали тази уродливост ще се разпръсне от разбягващите се в разни посоки малки стъкълца и от застиването им в различни красиви шарени картинки? Омразата само израз на екзистенциалност ли е или днес е преди всичко социално провокиран проблем?\nНеведнъж съм цитирала в текстовете си една мисъл на З. Бжежински, която според мен дава най-краткото, но и най-пълното определение за отминалия ХХ век – „век на мегамитове и мегасмърт”. Имаме ли реални основания да се страхуваме, че новият век бавно ни потопява в мегаомраза? Защото тя би могла да е логично следствие на мегасмъртта, да е преживяла в латентно състояние десетилетията след края на Втората световна война. Може би раните не са съвсем зараснали. А може би е налице катализатор, който, експлоатирайки неназовани факти и недоизказани истини, недосподелени разкази и спомени, недоизлекувани травми, се възползва от неограничените технологически възможности, които новите медии предоставят, и генерира вълни на омраза, които – примерите са налице – могат да свалят или да доведат на власт едно или друго правителство. Във всеки случай и „пост-истината”, и „хибридната война” имат своите напълно разпознаваеми денотати. Множеството примери са около нас, трябва само малко повече усилия, за да ги видим ясно и да ги назовем с конкретни имена.\nОмразата е сложен психичен феномен, с нейната разрушителна сила човечеството се сблъскава от векове. Философията, литературата, изкуството сякаш вече са ни казали всичко за нея. Като че ли в чисто екзистенциалните си проявления тя е по-лесна за разбиране и макар да не я оправдаваме, сякаш намираме почти за естествено талантливият, красивият, успелият, влюбеният, щастливият, богатият да бъде, освен всичко друго, и мразен. Грозните литературни скандали у нас от последните месеци не добавиха нищо ново към вечната драма Моцарт – Салиери. В крайна сметка някой винаги се радва на повече слава, пари, награди, признание, любов. Чисто житейски ситуации неведнъж са доказвали красноречиво, че омразата не е пряко свързана с образованието, социалния и материален статус, професионалната реализация. Талантливият, образованият, доказалият се в кариерата, богатият не са имунизирани, те също мразят. Те мразят, защото искат например да са единствени, искат цялата любов, всички възможни награди и признания да са само за тях.\nОмразата, продукт на екзистенциалното, е лесна за разпознаване, тя има своя вътрешна логика на пораждане и развитие и може да остане и извън социалната, ценностна и в най-широк смисъл на понятието идеологическа рамка на едно общество. Тя може да разруши драматично и необратимо конкретни човешки съдби, но като цяло не притежава енергията да заразява огромни групи от хора, тя е относително безопасна за социума като цяло. За да се превърне в мощна деструктивна сила, омразата трябва да се институционализира. Институционализирана и канализирана, омразата от чисто екзистенциален проблем се превръща в идеологическо оръжие. Мегаомразата по същество представлява умело трансформиране – съобразно конкретните социлно-политически и икономически условия, на екзистенциалната омраза в социална омраза. Според мен днес сме свидетели именно на това – как управляващите елити в името на егоистични тяснопартийни и корпоративни интереси и в стремежа си да получат възможно най-голяма политическа и икономическа власт, използвайки изконните човешки страхове, генерират все повече и повече специфичен вид социална омраза. Намирам това за опасна тенденция, която може да излезе извън контрол и да доведе до изненадващи ситуации с трудно предвидим край.\nЗащо точно омразата – човешката психика все пак притежава широка гама от емоции, а върху поведенческите стереотипи може да се влияе с най-различни техники за мотивация. Преди повече от век Фройд обръща внимания върху естествената склонност на човека към злоба, агресия, жестокост, които произтичат от т.нар. „първична омраза”. Той подчертава, че тя може да има социални последици. Връзката с чуждия, непознат външен свят, носеща напрежения и травмиращ психологически дискомфорт, е белязана именно с тази „първична омраза”. Извън азбучните истини, че омразата поражда само омраза, че е винаги деструктивна, разпадаща, разделяща, разграждаща, осъждаща – какви, присъщи само на нея, особености притежава тя, че днес без съмнение се е превърнала в скритото и доказало ефективността си оръжие на управляващите. Ще се опитам, макар и схематично, предвид краткостта и спецификата на настоящия текст, да дам отговор на този въпрос.\nИ така – омразата не предполага някакви особени интелектуални или духовни усилия – породена веднъж, тя се самозахранва. Сама по себе си ирационална стихия и примитивна емоция, омразата няма нужда от рационални обяснения, анализът и емпиричният факт са неин контрапункт. Тя е съществена част от проявите на ригидното поведение или на т. нар. „имунизирано съзнание”. Социалната омраза стъпва върху и се захранва от стереотипи, национална митология, ключови за националната памет категории, символи, топоси, текстове – точно това е скритият механизъм за превръщането на омразата в един много специфичен съвременен вид идеология. Превърната веднъж в идеология, тя обективно се институционализира – следователно социалната омраза може да бъде задавана като програма за действия, да се предизвиква, канализира, ускорява, т.е. да бъде контролирана многопосочно. След като институцията (политическа партия, корпорация, тинк танк, доктрина, медия и пр.) я създава, направлява, поддържа, тя може във всеки един момент да й придаде социална значимост, патриотична окраска, морална привлекателност и оправданост. Социалната омраза е заразителна. Тя е едновременно деструктивна и интегрираща, създаваща общност, тя акумулира мощни социални енергии, потенциално съдържа в себе си желание и готовност за унищожение – на врага, на другия, на различния, на чуждото и непознатото, на определена класа или прослойка. Мащабът на омразата е пряко зависим от наличието на всякакъв вид нестабилност, икономическа или политическа криза в обществото, лумпенизацията и моралната деградация на социалната тъкан също са определящи фактори. Социалният план на омразата се задава от общества, в които не съществува общозначима и общопризната рамка за морално и неморално, допустимо и недопустимо, когато липсва или е разрушена мярката за равноценност и равнопоставеност на гражданите пред закона. Между аномичното обществено съзнание и омразата има само една крачка. В разградената ценностна система на едно крайно бедно и мизерстващо в икономически план общество, когато в името на оцеляването категории като добро и зло трайно атрофират, социалната омраза придобива допълнителни характеристики и колкото и парадоксално да звучи може да поеме функциите, макар и временно, на стабилизираща социална рамка. При липса на устойчиви ценностни модели, някои нейни прояви могат да бъдат припознати от определени социални групи за положителен пример, като преграда пред чуждото и непознатото и като съхраняващи родното, патриотичното, имагинерния национален идеал. Този вид специфична социална омраза ефективно създава усещането, че имаш пред себе си някаква значима кауза, че се бориш за съхраняване на определено статукво. В този смисъл социалната омраза се представя едновременно като деструктивна по отношение на общност и общество, но едновременно с това като комфортна и самосъхраняваща отделната личността, даваща й усещане за емоционална стабилност. Тя се превръща в своеобразна психозащитна техника за оцеляване в условията на безпрецедентна липса на морал. Впрочем в нашето общества морал не просто липсва, а липсата му отдавна вече не се крие, в част от управляващата класа няма дори имитативен стремеж за справедливост, демонстрира се цинична недосегаемост на определени кръгове от всякакви закони и етични норми. И понеже няма пасивна омраза (дори стаената омраза е „работеща”), тя поддържа в широки социални слоеве усещането, че съществуването им все още има някакъв смисъл, че чрез нея можеш да заявиш някаква форма на протест, на несъгласие, да афишираш претенция за спазване на елементарните човешки права и равенство пред закона, може и да звучи абсурдно, но в крайна сметка тя е и отчаян зов за справедливост. Социалната омраза перфектно изпълнява функциите на трансфер, разбиран в чисто психоаналитичен смисъл. Тя прехвърля върху бежанеца, мигранта, исляма, ромите, евреите, масоните, националните предатели – списъкът е дълъг, всяка конкретна социална група има свой ясно дефиниран враг, с чието премахване автоматично нещата ще се подредят в посока благоденствие. За мразещото съзнание кризите от всякакво естество не са резултат от множество сложно преплетени рационални причинно-следствени връзки, а от външни за системата врагове и само след тяхното неутрализиране ще бъде възстановено статуквото на справедлив социален ред и сигурност. Именно в този смисъл институциите, създаващи социална омраза с различна степен на интензивност, на практика перфидно „снабдяват” индивида с комфортен психозащитен ресурс. Този психологичен комфортот своя страна пък дава възможност да се поддържа и поливалентността на социалната омраза – можеш да мразиш едновременно и гейовете, и бежанците, и мангалите, и соросоидите, и предателите на светлите идеали на Ботев и Левски, и турското робство, и европейската толерастия. Да генерираш омраза в името на това да заграбиш колкото се може повече власт на всяка цена, експлоатирайки цялата гама от страхове, невежество, некомпетентност, резултат преди всичко на липсата на адекватна и разбираема информация и комуниникация, на крайно бедни и изпаднали до социалното дъно хора е нов вид специфично престъпление, което, сигурна съм, рано или късно ще получи своята законова присъда и справедливо наказание. Вечни институции няма. А и не можеш да мразиш винаги, всичко, до безкрайност.\nМисля, че са налице опити, макар и все още доста аморфни, хаотични, разпръснати в медийното пространство, на новата специфична форма на култура на омразата да се отговори, с помощта на социалните мрежи и новите медии, чрез една контракултура на омразата. Не бива да мразим мразещия човек – той е жертва на преднамерено създадени обстоятелства и ситуации, жертва е на рафинирана емоционална експлоатация. Ако перефразирам Антоан Лейри, чиято книга се превърна лично за мен в специален коледен подарък – не, мразещите хора няма да получат моята омраза. И ако не можем въпреки всичко да им простим, със сигурност им дължим поне разбиране и емпатия.\nВярвам, че човешката душа съдържа огромен ресурс за справяне със Злото и историята неведнъж го е доказвала, вярвам, че копнежът по нещо градивно, смислено, красиво ще победи социалната омраза, завладяла голяма част от обществото ни – кога друг път можем да се позовем не на рационални аргументи, а на вярата, освен в светлите дни на Рождество Христово!\n← Русия: Съд постанови да се унищожат 36 Библии, защото „не са маркирани“\n16.09.2020 21.09.2020 Marginalia\t189Берлинале, награди "Оскар", Палми Ранчев\n20.10.2014 20.10.2014 Юлиана Методиева\t545Граждански права, Малцинства


9-те филма този уикенд - Клуб 50+\nНе знаем къде сте този петък, но ние сме в Барселона, в компанията на Скарлет Йохансон, Пенелопе Крус и Ребека Хол\nКомедия, драма, романтика – на което и от трите да заложите, все ще го има във Вики Кристина Барселона. Затова и филмът ще хареса на възможно най-голям кръг от читатели/зрители. Ето и за какво става дума.\nДве американки решават да отидат в Барселона за лятната си ваканция: всяка с различни надежди и очаквания от пътуването, но и двете – с желанието да избягат от настоящата си действителност.\nПочти с пристигането си те налетяват на прословутия каталунски сексапил в лицето на екстравагантен художник. И досущ като ученички се влюбват до уши. Да де, но, както се оказва, той има и бивша съпруга, при това доста своенравна. Което не му пречи има и трите жени.\nОт цялата история, развиваща се на фона на един от най-известните европейски градове, печеливш като че ли ще излезе художникът-плейбой, но дали... Вики Кристина Барселона на Уди Алън е от 21:55 ч по БНТ1.\nОт 21:30 Нова телевизия ще излъчи класиката от края на 80-те Пристигане в Америка, в която Еди Мърфи ще се прави на маймуна, както само той си умее. Филмът е доста показателен за възможностите му, затова се заредете с пуканки или черна гимнастика за устата и си направете една домашна кинопрожекция.\nКакто и да тръгне съботния ви ден, има един сигурен начин да го разведрите още. Точно в 12 на обяд Нова телевизия ще пусне за пореден път анимацията Шрек. Магарето, Фиона, любвеобилният женски дракон, Фиона и, разбира се, зеления образ Шрек с гласа на Кръстьо Лафазанов ще ви накарат да се усмихнете не един и два пъти.\nАко случайно не сте си направили конкретни планове за вечерта, може спокойно да хвърлите по един поглед на цели 4 заглавия. Започваме поред:\nЕдинакът (Нова от 20 ч) е класически екшън с класически за жанра актьори – Джет Ли и Джейсън Стейтъм. Високи скорости, високи обороти и истински бойни сцени доказват защо оригиналното заглавие на филма е War (война). Война, в който Джейсън Стейтъм ще гони Джет Ли.\nВторият екшън за тази вечер също е от Нова и е веднага след Венета Райкова, в 23:15 ч. Заплащането обаче отвежда в бъдещето, когато с помощта на високите технологии е възможно да ти изтрият паметта, при това за да те използват с конкретна цел. Главната роля е поверена на Бен Афлек, но тук ще видиш и изкусителната Ума Търман и Аарън Екхарт.\nЗа героя на Бен Афлек настъпват тежки времена. Той узнава какво се е случило с него и ще се опита с помощта на жица, отрязък от билет, жетон за автобус и още 16 други странни предмета да разкрие истината за предишната си самоличност. Звучи банално, но Заплащането наистина е доста увлекателен филм – за жанра си.\nАко пък случайно сте фенове на Доорс (в което сме почти убедени), със сигурност ще седнете пред телевизора и bTV Cinema в 22 ч. Филмът Доорс си заслужава, защото излиза през 1991 г. под режисурата на Оливър Стоун, който е избрал за ролята на Джим Морисън актьор с удивителна прилика с певеца – Вал Килмър.\nКакво да очаквате от Доорс ли? Всичко за живота и смъртта както на знаменития музикат, така и на групата. И ако и вие сте били един от феновете на изпълнителя на Light My Fire, радваме се, че не сте следвали действията му буквално, защото сега нямаше да четете това. Ето и повод да свиете една трева.\nЗа накрая, след засуканата Виолета Сечкова, ви предлагаме още нещо музикално, но този път с френски привкус. Не заради друго, а заради жартиерите на кабаретните изпълнителки. Мулен Руж започва в 23:30 по bTV и ще ви настрои дори леко палаво.\nМакар позната любовна история, Мулен Руж отнася цели 66 награди и за малко да спечели още 82 номинации. Въпреки тези отличия филмът с Никол Кидман и Юън Макгрегър вярваме, че ще се хареса повече на нежната част от аудиторията. Така че, вдигайте завесата!\nЗа неделя имаме три филмови предложения и един концерт.\nВ 18:25 ч може да включите на БНТ1, за да видите галаконцерта на Циганския симфоничен оркестър „100 цигулки". Унгарските виртуози бяха у нас на 13 май, като част от програмата на XVI Салон на изкуствата в НДК, и сме сигурни, че дори и да сте ги гледали на живо, пак ще се залепите на екрана в късния следобед.\nВ 21 ч пък по Diema2 може да видите романтичната комедия Нотинг Хил, в която накуп у вас ще се изсипят Джулия Робъртс, Хю Грант и Алек Болдуин.\nКаква е вероятността във вашата книжарница да влезе нашумяла актриса? Каква е вероятността да ѝ направите впечатление и после тя да почука на входната ви врата? Минимална, но съществуваща, също както съществувате вие и актрисата.\nНотинг Хил опровергава максимата, че големите неща се случват само на известните хора, и е приятен лек филм за една неделя, в която не очаквате кошмарен понеделник.\nПоради същата причина бихме ви посъветвали да се спрете и на Нова телевизия с късното ѝ предложение от 22:40 ч Пурпурните реки 2: Ангели на Апокалипсиса.\nЗа разлика от първите Пурпурни реки, тук мистиката е в такова изобилие, че направо прелива от екрана. В манастир в Лотарингия монах се опитва да закове разпятие в каменна стена, но измежду камъните бликва кръв. Зад стената е открит труп.\nЖан Рено се захваща с този необикновен случай, в процеса на който убийствата ще никнат почти като гъби. При това достатъчно зрелищни и мистериозни, защото всяка една от жертвите носи името на един от учениците на Христос... Ангели на Апокалипсиса е доста интересно заглавие, което по никакъв начин не отстъпва на предишния филм с Жан Рено. И заслужава поне да му дадете шанс. Дали ще го довършите, зависи от вас, ние само препоръчваме.\nСъздадена на 18.05.2011 г.\nИзпратете на Вашите приятели линк към "9-те филма този уикенд" по имейл\nПрепоръчвам тази публикация в Клуб 50+! Можете да видите "9-те филма този уикенд" на:\nГледах Барселоната, но не ми допадна. Аз съм ЗА любов между един мъж и една жена.\nВиртуално и аз ще съм в Барселона. Кой където и да е - приятна вечер на всички!


Илиан Илиев: Курьор ще бъде наш футболист - БГ Футбол - efbet Лига | Informiran.net\nНаставникът на Черно море, Илиан Илиев , говори пред медиите след първата контрола от зимната подготовка на “моряците”. Отборът от efbet Лига завърши с равенство 1:1 срещата си с Черноморец Балчик.\n“За първа контрола се очакваше така. Акцентът въобще не беше в резултата. Нормално е да има умора, но очаквах малко по-голям хъс и организация. Очаквано за контрола в този период”, коментира Илиев.\n“С Мат Курьор подписваме и става наш футболист. Както видяхте, играха 12-13 човека от школата, но на някои още им е рано за мъжки футбол. Трябва да има опитни футболисти, покрай които да се направи отбор. Договорът ще е минимум за година и половина. Родриго беше на преглед в София и казаха, че няма проблеми. Има натрупване, но няма драма”, допълни треньорът.\n“Габриел Лейте ще дойде в Турция с нас. В момента е в процедура по изваждане на италиански паспорт. Нямаме място за футболист извън ЕС. Няма как да се прави извод за неговите качества. Има време да го видим там. За момента няма информация за изходящ трансфер. Надявам се и да няма. Вероятно ще преотстъпваме на други отбори. На 30 януари играем с Огжапес от Казахстан”, заяви Илиев.


BIOTECH USA Brutal Anadrol / 90 капсули | PowerMax.shop\nBIOTECH USA Brutal Anadrol / 90 капсули\nКод - BT16\nКакво представлява Biotech USA Brutal Anadrol ?\nИмето на Brutal Anadrol е добре известно сред потребителите, ориентирани към високо ефективните продукти, поради което сме положили достатъчно внимание и отговорност при докосването на рецепта на даден продукт, за да гарантираме, че нашият продукт осигурява очакваното по всяко време.\nBrutal Anadrol освен L-аргинин, Ca-AKG (калциев алфа кетоглутарат) и креатин, които често се използват в продуктите преди тренировка, съдържат и растителни екстракти, които са добре познати в мъжкия свят. Тези растителни екстракти включват прах Lepidium meyenii, екстракт от плодове Sereona repens, екстракт от Trigonella foenum, прах от корен женшен Panax, Bacopa monnieri прах и екстракт от семена Silybum marianum. Комбинирахме тази смес с кофеин, извлечен от зелен чай, за да Ви дадем допълнителен тласък по време на вашите тренировки! Не на последно място, коензим Q10 и ниацин (витамин В3) съставляват дванадесетте съставки.\nПродуктът съдържа и ниацин, който участва в нормалния метаболизъм, произвеждайки енергия и допринася за намаляване на умората и изтощението.\nBrutal Anadrol не съдържа стероиди, хормони и прохормони.Съдържа само съставки от надеждни ресурси.\nЕдна порция (3 капсули) съдържа:\n500 mg буфериран креатин монохидрат\n270 mg L-аргинин (от L-аргинин хидрохлорид)\n1035 mg растителен екстракт\nОт които 375 mg екстракт от зелен чай,\nОт които 75 mg кофеин\nниацин и коензим Q10\nКакви са ползите от употребата на USA Brutal Anadrol?\nBrutal Anadrol е хранителна добавка, която повишава тестостерона в кръвта. Този процес може да допринесе за подобряване на силовите способности на тялото и издръжливостта му. В допълнение, съставките на продукта могат да помогнат за увеличаване на структурата на мускулната тъкан, което може да повлияе на увеличаването на мускулната сила.\nВажното е, че е много ефективен при съвместяване с подходяща диета и тренировъчна програма, освен това не съдържа вредни за здравето съставки. Препоръчваме употребата на този продукт на спортисти, които се опитват да тренират редовно във фитнеса и хора, които искат да увеличат силовите си възможности по време на силови упражнения.\nПолзите от употребата на Brutal Anadrol включват:\nдопринася за повишаване на мъжкото либидо\nподобрява силовия капацитет на тялото и издръжливостта му\nдопринася за ефективното влияние на анаболните процеси\nПриемайте по 3 капсули дневно с чаша вода. Не превишавайте препоръчаната доза.


Трохичка не остана: Торта с дулсе де лече ІІ\nНе зная как е с вас, но за мен рожден ден без торта не е рожден ден :-) Както е видно от публикациите ми, тортите са ми слабост. Обичам когато имам време да правя различна торта за "виновника".\nЧовек обаче не винаги разполага с необходимото време. Тортите като тази са идеалният избор, ако държите да почерпите с домашно приготвена торта, но нямате достатъчно време. Рецептата е базирана на често правената вкъщи Торта с дулсе де лече. Блатът е в безглутенов вариант. Завършекът е бял ганаш и домашни трюфели.\n20 гр оризово брашно*\n*Оризовото брашно не е задължително. Избрах го заради липсата на глутен. Вие спокойно можете да сложите галета, както е в оригиналната рецепта.\nСмесете орехите, ванилията и оризовото брашно.\nРазделете жълтъците от белтъците. Белтъците се разбиват на сняг с половината от захарта (тук можете да прочетете какви правила спазвам при разбиването на белтъци). Жълтъците се разбиват с останалата половина от захарта докато побелеят. Постепенно прибавете от белтъчната смес и орехите като редувате смесите. Бъркайте бавно с помощта на шпатула. Сместа се изсипва в тавичка с диаметър 24-26 см. (за тази торта на снимката формата е 26 см), която е застлана с хартия за печене. Блатът се пече в предварително загрята на 180 градуса фурна за около 20 мин. След изпичане блатът се оставя да се охлади добре преди да се намаже с крем.\n1 кутия дулсе де лече от 397 гр.\n1 кутия маскарпоне от 500 гр. на стайна температура\nРазбъркайте дулсе де лечето с лъжица. Разбъркайте и маскарпонето и ванилията. Смесете ги. Разбъркването става с шпатула или за няколко секунди с миксер на ниски обороти, колкото да се смесят двата елемента. Продължителното разбъркване с миксер ще втечни крема. Преди да го намажете върху блата може да го оставите за 15-20 минути в хладилник, за да стегне леко и да е по-лесен за работа.\n150 гр. бял шоколад натрошен на ситно\n75 мл неподсладена* сладкарска сметана\n*Тъй като белият шоколад е много сладък препоръчвам сметаната да е неподсладена.\nЗагрейте сметаната добре, но не позволявайте да заври. Залейте с нея шоколада и разбъркайте добре докато шоколадът се разтопи напълно. Оставете сместа да се охлади леко, но да остане течна.\nПоставете блата в подноса, в който ще сервирате тортата. По желание може да го пристегнете с тортен ринг. Намажете го с крема. Оставете в хладилник за около час, след което залейте с глазурата. Оставете тортата за 1 нощ в хладилник за да се охлади добре. Украсете по желание.\nАко ви харесва моята украса:\nОтстрани и отгоре са смлени орехи, леко запечени на сух тиган.\nБонбоните са трюфели, подобни на тези, които правих за торта Танита:\n200 гр. натурален шоколад натрошен на дребно.\nСметаната се сгорещява и с нея се залива шоколада. Разбърква се добре. Купата, в която е сместа се покрива със стреч фолио и се оставя да престои 1 нощ в хладилник. На следващият ден се правят топчета с желаната големина. Овалват се в продукти по желание и отново се оставят в хладилник, за да стегнат. Тъмните трюфели на снимката са оваляни в какао, а останалите - в смлени орехи.\nПубликувано от Станислава в 20:38


Тръмп наредил, а после отменил атака срещу Иран - BG VOICE\nТръмп наредил, а после отменил атака срещу Иран\nПрезидентът Доналд Тръмп наредил късно в четвъртък военна атака срещу Иран, но по-късно отменил решението си докато планът вече бил в изпълнение.\nТръмп направил това въпреки съвета на държавния секретар Майк Помпео и съветника по националната сигурност Джон Болтън. Не е ясно защо президентът е променил решението си.\nНовината беше съобщена първо от в. „Ню Йорк таймс“.\nПървоначално Тръмп одобрил ударите по обекти като радар и ракетни батареи, посочва вестникът, като се позовава на високопоставени представители в американската администрация. Ударите е трябвало да бъдат нанесени преди изгрев слънце в петък, за да се намали рискът за иранските военни или за цивилните. Самолети са били вдигнати във въздуха, а кораби са заели позиция, но така и не се стигнало до изстрелване на ракети, защото дошло разпореждане за отказ от атаката, казва висш представител на американската администрация.\nСпоред служител от администрацията, цитиран от АВС News, атаката е щяла да ескалира ситуацията драматично и вероятността за стотици цивилни жертви е била голяма.\nНовината за удара идва след като в четвъртък Иран свали американски дрон, за който твърди, че е навлязал в тяхното въздушно пространство. Според Вашингтон безпилотният самолет е летял в международното въздушно пространство.\nПо-рано през деня Доналд Тръмп каза, че вероятно някой е допуснал грешка със свалянето на дрона.\n“Скоро ще разберете”, заяви пред репортери Тръмп.\nПрезидентът на САЩ допусна възможността американският безпилотен летателен апарат да е бил свален в резултат на човешка грешка.\n“Имам усещането, че това е била грешка, допусната от някой, който не е трябвало (да вземе това решение). Не ми се вярва (дронът да е бил свален) умишлено”, каза Тръмп в Овалния кабинет в Белия дом.\nТой предположи, че въпросният човек от иранските въоръжени сили е бил “небрежен и глупав”.\nАко в летателния апарат обаче имаше американски военнослужещ, това щеше да е “голяма, голяма разлика”, подчерта в същото време Тръмп.\nМалко по-късно обаче иранският министър на външните работи Мохамад Джавад Зариф обвини Съединените щати, че лъжат, че страната му е свалила техен дрон над международни води. Според Иран безпилотният летателен апарат е бил на разузнавателна мисия над негова територия.\n“САЩ извършват #ИкономическиТероризъм срещу Иран, водят тайни действия срещу нас (и) сега нахлуват на наша територия. Ние не искаме война, но ще отбраняваме нашето небе, земя (и) води”, написа иранският външен министър в Туитър. Зариф обяви, че Иран ще отнесе въпроса за “тази нова агресия в ООН (и)” ще докаже, че САЩ лъжат за международните води”.\n1:00 pm\tКуриози: майка забравила дете в количка в трамвай, мъж – прасето си в чувал на автогарата 12:00 pm\tАрест за български шофьор в Италия: опитал да подкупи полицаите с ракия и суджук 11:30 am\tЗаради горене на отпадъци: арестуваха шефа на ТЕЦ „Бобов дол“ 11:04 am\t1,5 млн. лв. гаранция за съпругата на Божков. Тя: „Имах възможност да напусна страната, но нямах желание“ 12:30 pm\tМъж нахлу с нож в джамия в Лондон, намушка вярващ 10:42 am\t14 години след като сграда затрупа две жени в центъра на София: няма виновни за трагедията\nОще по тематаfeaturedвоенен дронвоенен ударДоналд Тръмпзенитна ракетаИранСАЩ\nЕскалация: Иранска ракета свали американски военен дрон\nКалифорния дарява 300 сгради на бездомници\nПрисъда от 40 месеца затвор постанови съдия Ейми Бърман Джаксън. Бившият съветник на Доналд Тръмп е признат за виновен по седем обвинения, включително възпрепятстване на правосъдието, лъжесвидетелстване пред Конгреса и натиск на свидетели. След излежаването на присъдата той ще има 2 години пробация. Стоун трябва да плати и глоба от $20 000 и трябва да положи 250 часа обществено-полезен труд.\nТой е шестият бивш съветник на Тръмп, който е осъден по случаи, свързани с разследването на Робърт Мълър за намеса на Русия на президентските избори през 2016 г.\nСъдия Ейми Берман Джаксън защити разследването на Конгреса на руската намеса в президентските избори и преследването срещу Роджър Стоун.\n„Нямаше нищо несправедливо, фалшиво или позорно в разследването или прокуратурата“, каза Джексън.\nПрезидентът на САЩ Доналд Тръмп още днес намекна, че може да помилва бившия си съветник Роджър Стоун.\n67-годишният бивш съветник по-рано поиска условна присъда. Но Министерството на правосъдието настоя наказанието му да бъде ефективно.\nПървоначално прокурорите по делото поискаха Стоун да бъде осъден на седем до девет години затвор, като се позоваваха на тази препоръка за тежестта на престъпленията и поведението му. В публикация в Туитър посред нощта, Тръмп нарече това искане „много несправедливо“. Още на следващия ден главният прокурор Уилям Бар отмени препоръката, като каза, че седем години затвор ще бъде твърде сурова присъда.\n„Поздравления за главния прокурор Бил Бар за поемането на контрол над случай, който напълно излезе извън контрол и вероятно изобщо не трябваше да бъде повдиган“, написа Тръмп в „Туитър“.\nПравосъдният министър се скара на Тръмп: "Туитовете за Стоун пречат на работата ми"\nНито един от прокурорите по делото обаче не подписа ревизирания протокол за присъда и подадоха оставка.\nСъдията Ейми Бърман Джаксън също се съгласи на няколко пъти, че препоръката за присъда срещу Стоун трябва да бъде по-висока – като тази, която Министерството на правосъдието даде първоначално.\nАмериканският президент също атакува съдията по случая и оттеглилите се прокурори. Той повторно публикува съобщение в социалната мрежа, в което се призовава за оправдаване на Стоун и бившия му съветник Майкъл Флин.\nМинистерството на правосъдието коментира, че Тръмп не е повлиял на решението да се поиска по-лека присъда. Белият дом увери, че президентът на САЩ не се е намесвал в случая.\nПравни експерти определиха поведението на правосъдното министерство като изключително необичайно, въпреки че някои от тях смятат, че първото искане на прокуратурата е било доста сурово наказание за Стоун.\nДемократите предупредиха, че ще има сериозни последици.\n„Не подценявайте опасността от тази ситуация. Тя засяга върховенството на закона и спазването му. Безпрецедентно“, написа в „Туитър“ Ерик Холдър, главен прокурор при Барак Обама.\nВ Конгреса председателят на Комисията по правни въпроси към долната камара Джери Надлър коментира, че ще се разследва решението на правосъдното министерство. Лидерът на демократите в Сената Чък Шумър поиска от ведомството да проведе вътрешна проверка.\nНякои републиканци обявиха, че не са обезпокоени от случилото се.\nБлагодарение на получени своевременно данни от ФБР на 27 декември м. г. в Санкт Петербург бяха арестувани двама привърженици на „Ислямска държава“, подготвяли кръвопролитни атентати през новогодишните празници, констатира руският лидер на заседание на колегиума на Федералната служба за сигурност.\n„Без съмнение сме признателни на нашите партньори за подкрепата, за професионалната им солидарност в борбата с общата заплаха. Без съмнение ще им отвръщаме по същия начин“, увери Путин.\nТой изтъкна специално, че „се развива сътрудничеството с колегите от чужбина“ и „все повече се търсят ресурсите на международната банка данни за противодействие на тероризма“.


TV Сериали - Маниакално дисциплинирана съм по отношение на работата\nМаниакално дисциплинирана съм по отношение на работата\nИмате забележителна кариера. Започвате изявите си на театрална сцена и продължавате с участия в кино и телевизионни проекти. Каква е равносметката до момента?\n- Театърът винаги е бил моят приоритет. Киното и телевизията ми позволиха да достигна до по-широка аудитория, което ме прави истински щастлива. Мисля, че най-удовлетворена от работата си се чувствах, докато играех във Ван.\nВ „Стая 309“ интерпретирахте много забавен персонаж. След финала с няколко от актьорите продължихте съвместната си дейност и в „Свободен дух“. Там пресъздадохте образа на Мевкибе, който е доста различен от предходния…\n- В „Стая 309“ играх с доказали майстори в комедийното изкуство като Суат Сунгур, Сумру Явруджук, Севинч Ербулак, Бейти Енгин, Джихан Ерджан. Нека ви разкрия една тайна. Някои от реакциите и жестовете, които показах в образа на Йълдъз, заимствах от реално съществуващи хора, мои познати. Именно затова много се забавлявах с този персонаж. За ролята на Мевкибе в „Свободен дух“ получих вдъхновение от сърдечните и искрени жени, сред които премина детството ми в Измир. Взаимоотношенията в квартала, в който израснах, бяха много подобни на тези в сериала.\nКак избирате проектите си?\n- На първо място гледам дали сценарият по някакъв начин не оскърбява човешкото достойнство и ценности, дали е съдържателен и разбира се, образът трябва да ме развълнува.\nКакъв беше животът ви в Измир?\n- Израснах в квартал, в който всички съседи се познават, а взаимоотношенията са искрени и топли. Леля Хаят ще ти даде геврек, ако си гладен и вода, ако си жаден. Ако ти се хапва халва, отиваш в къщата на леля Бедрие…\n- Майка ми беше домакиня, а баща ми имаше фирма за електро услуги. Имам брат, който е по-голям от мен със седемнайсет години и сестра по-голяма с четиринайсет. За родителите ми все още съм малкото им момиченце.\nЗащо имате толкова голяма възрастова разлика?\n- Като млади родителите ми са имали финансови затруднения. После, когато брат ми и сестра ми пораснали, баща ми казал: „Нека има дете, което да тича в къщата, на което да се радваме, толкова ми липсва това“. И така съм се родила аз. Името ми е Йозлем (копнеж), заради копнежа на баща ми по това дете.\nВашите родителите одобриха ли избора ви на професия?\n- Не, особено баща ми, беше категорично против. Той желаеше да стана лекар, но аз никога не съм искала да се развивам в тази област. Математиката не ми се отдаваше, от химия и физика нищо не разбирах. Цели три години имахме пререкания на тази тема. После срещнах подкрепа от страна на майка ми. Накрая и той се съгласи. Завърших театрално майсторство в Анадолски Университет в град Ескишехир.\nНакъде поехте след като се дипломирахте?\n- Започнах работа във Ван. Останах там 9 години, след което бях назначена в Анкара.\n- Той е от Измир. Беше инструктор по гмуркане, където аз взимах уроци. Бях силно впечатлена от грижата и уважението му към всяко живо същество в морето.\nКакви са взаимоотношенията в семейството ви?\n- Съпругът ми Халук се отнася с огромно уважение към работата ми и винаги е до мен, за да ми помогне с каквото може. И двамата обичаме животните, природата. Това е първото нещо, което ни сближи. Можем да играем като деца и да се забавляваме. Вкъщи имаме котка и куче и сме много чувствителни към бездомните животни.\n- Аз съм много добър приятел. Маниакално дисциплинирана съм в работата си, опитвам се да бъда честна и справедлива. Отегчавам се бързо от всичко. Не съм особено социална. През свободното си време чета театрални постановки, спортувам, готвя, много съм добра в кухнята. Добра домакиня съм и ми харесва ми, когато домът ми е чист и подреден. Обичам домашния уют.\nИмате ли мечта, която желаете да реализирате?\n- Вярвам, че децата се лекуват чрез изкуство. Надявам се, че ще успея да създам място, където ще мога да правя безплатни арт терапии на деца с увреждания. Това е най-голямата ми мечта. Обичам децата и вярвам в тях.


Алхимичната лаборатория на Александър Симов: Коалиционните свалки на маймуните на клона\nЗнаков епизод: емблемата на новата дясна непоклатимост, медийно възхваляваният лидер на ДСБ Радан Кънев, пиарски възвеличаван като "човекът, който се опълчи на Боко" вече се огъна и изстреля в ефир своят анализ, че поставянето на условието Бойко Борисов да не е премиер е било грешка. "Може би беше грешен ход и от моя страна и от други колеги, и от Борисов, който го взе много лично и започна да подскача. Това не помогна на България да има правителство", са точните думи на Кънев.\nНе мисля, че е уместно да иронизираме този политически лупинг, сравним с хормоналните изблици, които минават за политика при ГЕРБ. Интересно е обаче на какво се дължи тази преоценка на позицията на ДСБ, защото тя поставя интересен интелектуален капан.\nЕдна голяма част от неочаквания добрия резултат на Реформаторския блок освен на максималната мобилизация се дължеше именно на заетата позиция срещу премиерстването на Борисов. С нея Радан Кънев даде знак на една разочарована част от десните, че този път като никога традиционната десница ще се опита да отстоява някакви принципи. А оценката на ГЕРБ и на тяхното управление е един от най-важните знаци за нормалност в тази страна. Десницата дълго време се гърчеше в тъмния и задушаващ мрак на това, че истински десния трудно ще приеме едно полицейско управление, но същевременно партийните баланси и платените политологически шамани тикаха реформаторите в ръцете на ГЕРБ все едно подобен мрак моментално ще разреши всички проблеми по мистериозен начин.\nАко приемем думите на Кънев, че позицията за Борисов е грешка, то очевидно и добрият резултат за РБ е грешка. Защото какъв е бил смисълът десни гласоподаватели да натоварват с доверие реформаторите, ако те вече са на позицията, че трябва да го подарят на ГЕРБ? Защото, ако не беше знакът - "ето един от РБ заема твърда позиция срещу Борисов", вероятно много хора нямаше да намерят ентусиазъм в себе си да подкрепят една формация, която така или иначе беше готвена за присъдружна на ГЕРБ във властта.\nИзявлението на лидерът на ДСБ е много важно, защото то поставя по нов начин идеята за това дали има някакъв морал в политиката. Отговорът на РБ вече е - "морал не може да има". Защото да обявиш най-силната си позиция за грешка прилича повече на самокастриране, отколкото на морал. Оказа се, че и партията на небесните всъщност е податлива на най-големия наркотик - властта. Резултатите на традционната десница бяха блестящи, но уви недостатъчни да ги поставят в позицията на хора, които държат ключа към управлението и сега косите на знайни и незнайни реформаторчета, които вече са се виждали поне заместник-министри със сигурност настръхват като виждат как коалиционните баланси са заплетени като песен на Коцето-Калки. В този контекст изявлението на Кънев може да бъде четено като опит за напасване към някаква брутално тежка коалиция във вида ГЕРБ - РБ - Патриотичен фронт. Между другото това ще е коалиция, която ще е сравнима с това да вземеш екстази и да почнеш да танцуваш ръченица, защото и трите формации са пленници на всички изречени думи и заявления, които ще ги преследват като призраци. В Реформаторския блок този проблем е най-голям, защото думите бяха така гръмогласни, че Радан Кънев трябва да се отървава от тях като убиец от случаен труп на местопрестъплението.\nЗаслужава да обърнем внимание и на друга част от неговото изявление - там, където лидерът на ДСБ недоволства, че първите трима вече правят правителство по мазетата. Дори и да приемем тази партизанска терминология за адекватна, нима усещаме лека завист в гласа на четвъртата политическа сила? Май тя възприема преговорите като училищен бал на който просто не е била поканена. Изобщо - тъжното е да слушаш как дясното се разпада пред очите ти и то в миговете на най-голямата си сила. Никога няма да си обясня откъде идва този инстикт за самоунищожение у десницата, но предполагам, че богът на лудите им го е вплел в гените, за да е сигурен, че никога няма да постигнат парламентарно мнозинство.\nИзобщо коалиционните свалки тези дни много напомнят на една стара пиеса на Йонеско, където всички герои носеха едно и също име. Всички, които влязат в коалиция ще се поставят под общ знаменател и май ще спечелят единствено тези, които могат да се различат. Това новото в политическия сезон. Оказа се, че е лесно да искаш да бъдеш на власт, но е много трудно да избереш да останеш в опозиция. Това Народно събрание почти сигурно ще разкъса на части всеки, който възжелае властта по твърде очевиден начин и изобщо политическият модел на страната в момента май успешно се е превърнал в месомелачка, която вместо да ражда идеи, унищожава всички формации, защото българите отново и отново се опитват със своя глас да пробият демоничното статукво на целия проклет преход. Та Реформаторския блок май не могат да схванат именно това. Че напук на всичките си инстинкти и желания би трябвало да останат в опозиция, ако искат да намерят бъдеще. Между впрочем същото важи и за БСП. Да живеят опозиционерите, защото само тяхно ще бъде парламентарното царство. Останалите ще бъдат толкова много маймуни на клона на управлението, че със сигурност за народа ще има само обелки от банани и оголени маймунски задници. Това последното не е цинизъм, а просто политически реализъм. Нали не се съмнявате, че ще видим нещо друго?


Red Apartment - НАЙ-НИСКИ ЦЕНИ от agoda.com\nПовече за Red Apartment\nУдобно проектиран като за бизнесмени така и за почиващи туристи, Red Apartment е идеално разположен в Лууп - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nRed Apartment също така предлага много съоръжения за обогатяване на Вашия престой в Чикаго (Илинойс). Този хотел предлага множество удобства, за да задоволи и най-изискания вкус.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Чикаго (Илинойс), Red Apartment е идеалното място за една вълнуваща почивка далеч от всичко.\nПри настаняването гостите трябва да предоставят валиден идентификационен документ за самоличност със снимка и кредитна карта. Моля, уведомете предварително Red Apartment за очаквания час на пристигането ви. Моля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ.\nВсички типове туристи (6)Двойка (1)Самостоятелно пътуващ (1)Семейство с малки деца (4)Група (2)


Петър Дънов: Здраве, Сила и Живот – Умни Книги\nНачало / Личностно развитие / Хранене и здраве / Петър Дънов: Здраве, Сила и Живот\n„Петър Дънов: Здраве, Сила и Живот“ е съставена от д-р Светла Балтова със специално подбрани текстове и идеи по учението на Петър Дънов за здравето, силата и живота.\nВ холистичния подход към здравето наука и духовност си подават ръка и търсят причините за болестите в психичния живот на човека и неговите мисловни модели. Не случайно именно големият духовен учител Петър Дънов полага основите на холистичната медицина в България и дава ключовите концепции за човека като триединство на дух, душа и тяло. В своите беседи Учителя говори за космическия образ на човека, „дете на Бога и Природата”, в който се отразява цялото Творение.\nПритежаващ теологично и медицинско образование и същевременно чудотворни лечителски способности, Учителя предлага множество методи и средства за лечение, които ще намерите в настоящото преработено и допълнено издание на „Петър Дънов: Здраве, Сила и Живот”.\nКнигата е луксозно издание с твърди корици, което я прави подходяща и за качествен подарък. В нея ще откриете:\nОстави първия отзив за „Петър Дънов: Здраве, Сила и Живот“ Отказ


Четирима с маски набиха баща и син край Бутово заради незаконна сеч? | Вестник Борба - областен всекидневник, Велико Търново\nЧетирима с маски набиха баща и син край Бутово заради незаконна сеч?\n28.08.2019 28.08.2019 БОРБА БГ 1 коментар\nЧетирима неизвестни мъже с маски са нападнали и набили баща и син в гора край Бутово, съобщи полицията вчера. Сигналът бил подаден на 26 август вечерта от съпругата на потърпевшия, като на място полицията установила, че двамата набити били в гората до селото. После се оказало, че пострадалите са баща и син, на 55 г. и на 18 г., а заедно с тях имало още техни роднини. Според местни жители набитите са дървосекачи, които с цяла тумба роми от Върбовка от месеци секат горите край Бутово. Преди около месец станал сериозен скандал, след който имало обещания за крути мерки. Дни след това обаче ромите отново започнали да превозват крадените дърва с каруците си без притеснения.\nПо непотвърдена информация на доста хора им е писнало от набезите, с които властта не може да се справи. Заради това е събран спецотряд от маскирани за раздаване на правосъдие.\n← Хлапета стават детективи в Никополис ад Иструм\nКметове и полицаи напират да стават общински съветници →\nОткриха 40 грама дрога, двама пияни спипани зад волана\nЕдин коментар за “Четирима с маски набиха баща и син край Бутово заради незаконна сеч?”\nБраво, циганските животни разбират само от бой…


Автомобили :: Откриха вендинг автомат за продажба на коли (видео)\nНачало Технологии Автомобили Откриха вендинг автомат за продажба на коли (видео)\nОткриха вендинг автомат за продажба на коли (видео)\nКупувачът пуска в апарата специален жетон, който е получил след заплащането на машината\nАмерикански онлайн магазин за продажба на употребявани коли Carvana откри вендинг автомат за автомобили в град Нешвил, щата Тенеси.\nСъоръжението е напълно автоматизиран пететажен гараж. Функцията се извършва когато купувачът пуска в апарата специален жетон, който е получил след заплащането на машината. След което робот доставя автомобила, спускайки го от съответния етаж до клиента, пише theverge.com.\nСедем дни след получаването на колата се извършва и разплащането. През това време шофьорът я е управлявал и е разбрал нейните преимущества и недостатъци и може да направи рекламация или да откаже сделката.\nСъздаването на вендинг автомат за продажба да автомобили е логическо продължение в развитието на онлайн магазина Carvana, който бе създаден преди няколко години с идеята да опрости избора и покупката на употребявани коли.\nТерор в Париж, има над 150 жертви (обновена)


Fakti.bg | 28.06.2020 18:20:17 | 468\nИ ние успяхме в това начинание. Тогава започна международната финансова криза, колебанията на еврото и бежанският проблем - тоест трудните времена не са нещо ново за нас. Отново и отново се убеждаваме, че Европа все още не е станала достатъчно устойчива на въздействието на кризите. По време на кризата в Еврозоната не разполагахме с необходимите инструменти, за да излезем с адекватен отговор. Притокът на бежанци през 2015 г. показа недостатъците на европейската система за убежище. Сега пандемията от коронавируса ни изправи пред предизвикателство с безпрецедентни размери. Тя засегна всички нас, без да прави разлика. От една страна, тя прекъсна периода на положителна динамика на икономическото развитие във всички страни-членки на ЕС. От друга странай съвпадна във времето с два мощни разрушителни феномена на нашето време - климатичните промени и дигиталната революция, които бързо променят живота и икономиката ни, независимо от вируса. Фокусирах се точно върху тези проблеми. G: Имайки предвид големия брой различни кризи, можем ли да кажем, че оцеляването на Европейския съюз е застрашено?\nА.М.:Точно така. Освен това в момента тонът на международните дискусии е доста груб. След финансовата криза от 2008 г. възникна мания за многостранност. Тогава страните от Г-20 започнаха да провеждат срещи на ниво държавни ръководители и се стремяха да излязат с еднозначен отговор. Но днес е различно. Днес трябва да направим всичко по силите си, за да не се плъзнем към протекционизма. Ако Европа иска да бъде изслушана, тя трябва да даде добър пример. Разчитам на това, въпреки че нямам никакви илюзии колко трудни ще са преговорите. G.:Предложението ви за създаване на фонд за възстановяване представляваше значителна отстъпка за южните страни. Какви реформи очаквате да видите в замяна на това?\nА.М.... убийството в парк Тиргартен е сериозен инцидент. Сега съдът определя степента на вина на обвиняемия. Както и да е, хибридната война и опитите за дестабилизация стават част от поведението на Русия. От друга страна, има много причини за продължаване на усилията за развитие на конструктивен диалог с Русия. В страни като Сирия и Либия, разположени в непосредствена близост до Европа, Русия има голямо стратегическо влияние. Затова ще продължа да се стремя да развивам сътрудничество с нея. Източник: Блиц.\nГермания остава най-уважаваната страна в света\nГермания е най-уважавана в света\nБайдън: Русия продължава да се опитва да се меси в предстоящите избори в САЩ


Пластмасови въртящи копчета с елипсовиден обков - Белсистемс ООД - покривала за всичко\nТенти и ветроупорни завеси\nПластмасови въртящи копчета с елипсовиден обков\nМонтажът с елипсовиден обков и въртящи копчета е подходящ както за дърво, така и за метал и стени. Върху ветроупорната завеса се поставя метална елипсовидна шайба. Големият и диаметър е 40мм. Върху основата, където поставяте завесата, монтирате пластмасовите въртящи копчета. Те се поставят точно на местата, където при спускане на завесата попадат металните елипси. Всяко пластмасово копче има два отвора в основата за монтаж с видии, нитове или болтове. Горната част на пластмасовата „врътка“ се върти спрямо основата.\nПри спускане на завесата пластмасовото копче влиза в отвора на елипсата. При завъртане на 90 градуса на копчето, завесата се фиксира. Съответни при ново завъртане на 90 градуса, завесата се откопчава. Завесите могат да се навиват нагоре и да се фиксират в навито състояние, когато не ги използвате.\nМожете да изберете цвят на копчетата – бежови или кафяви. Отделно можете да изберете цвят на канта на завесите, който може да бъде различен от цвета на копчетата.\nМожете да получите оферта за ветроупорна завеса с елипсовиден обков и въртящи копчета като изберете Калкулатор за цената на ветроупорни завеси и изберете вид на обкова: пластмасови въртящи копчета с елипсовиден обков.


Appartement l'Age d'Or - НАЙ-НИСКИ ЦЕНИ от agoda.com\n96 Boulevard de la Croisette, Pointe Croisette, Кан, Франция, 06400 - Много добро местоположение - вижте на картата\nПовече за Appartement l'Age d'Or\nПри посещение в Кан, в Appartement l'Age d'Or ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Кан. Хотелът предлага достъп до широк спектър от услуги като летищен трансфер, семейна стая, портиер, асансьор.\nАтмосферата на Appartement l'Age d'Or се усеща във всяка стая. Удобства като хидромасажна вана, климатик, отопление, бюро, балкон/тераса са само някои от даденостите на обекта. Хотелът разполага с голямо разнообразие от развлекателни съоръжения като гореща вана, водни спортове (немоторизирани). Когато търсите удобно и комфортно място за настаняване в Кан, изберете Appartement l'Age d'Or, който ще се превърне във втория Ви дом.


Публикации Архиви - Youth Center Vratsa Archive - Youth Center Vratsa\nПубликации Архиви - Youth Center Vratsa\nСлед TheБаце Hunt вечерта като прелюдие на JULY MORNING VRATSA 2022 имаше йога занимания за тези, които искаха да отпуснат тялото и духа си, настройвайки се за хубавата и интересна програма, която предстоеше от вечерта до сутринта.\nВчера се проведе епично якият TheБаце Hunt. Имаше луда надпревара по врачанските байри, решаване на загатки, правене на картофени сателити за Баце и какво ли още не. Мало и големо сравняваха сили, за да спечелят наградите на Баце. Той беше много доволен и раздаде всички своите награди на специално подготвената сцената за JULY MORNING VRATSA 2022 от Огнена група „FireLab“ – Враца, Interact Vratsa. За този Hunt сме много благодарни на всички замесени бацета от Младежки център – Враца и на доброволците, участвали на различните постове.\nКвартал „Младост“ бе почистен благодарение на активните младежи взели участие днес в почистващото събитие „Младите чистят „Младост“, което се реализира като част от дейностите по проект „Партньорство за красива и чиста България“ координирано в България от сдружение БГ Бъди активен – гр. Пловдив.\nВ края на събитието бе проведена томбола, като всеки включен в нея трябваше да донесе поне един чувал с отпадъци за да участва в надпреварата за чисто нов велосипед. Наградата бе наистина повод за мотивация на младежите, който успяха да съберат над 80 чувала с всякакъв вид битов отпадък, който се намираше по тревните площи, междублокови пространства, детски площадки, в близост до хранителни магазини и тротоари.\nОт Младежки център – Враца силно се надяваме, че резултатът след почистването няма да бъде подминат от живущите в квартала, а по-скоро ще служи за одобрение и подтикване към пазене на общите публични пространства чисти – такива каквито трябва да бъдат.\nБлагодарим за пореден път на нашите партньори от ОУ „Васил Левски“ – Враца, ПГ „Димитраки Хаджитошин“ – Враца и ПЕГ „Йоан Екзарх“ – Враца, че се включиха в събитието с техните възпитаници и ръководители, както и на ОП БКС, които осигуриха транспортирането на чувалите с отпадъци.\nНа победителя от томболата Георги Борисов от ОУ „Васил Левски“ – Враца, му пожелаваме да ползва наградата си със здраве и винаги да се включва в полезни инициативи.\nВ бъдеще очаквайте поне още едно почистващо събитие, в случай, че сега сте изпуснали, следващия път победителя ще си тръгне с още по-атрактивна награда, а именно електрическа тротинетка. Следете страницата ни за новини.\nВчера младежките работници от Младежки център – Враца проведе интересно и полезно обучение на тема „Работата в екип“. Заедно с българските младежи от ПЕГ „Йоан Екзарх“ – Враца имаше и гости от Италия, Испания, Германия и Хърватска, които бяха дошли по програма Еразъм + в това училище.\nХубаво, е когато срещаш подкрепа в своите щури младежки инициативи. В това начинание ние не сме сами! Наградата за победителя в нашия „Boardgame Jam“ ще се осигури от Ozone.bg. Те ще дадат ваучер на стойност 200 лв. на най-яката разработена настолна игра по време на нашето събитие! Но кои са Ozone.bg?\nOzone.bg е създаден през 2008 г. като онлайн магазин, специализиран в продажбата на видеоигри и гейминг аксесоари. С годините сайтът се разраства и през 2013 г. към портфолиото се добавят допълнителни продуктови групи като книги, пъзели, мърчандайз, играчки, аудио, техника и електроника. Днес Ozone.bg предоставя не само продукти за забавление и свободното време, но и много други. Богатият продуктов каталог позволява на клиентите не само да открият това, което търсят на едно място, но и да имат избор от различни марки и разновидности на продуктите.\nБлагодарим им искрено за подкрепата и това, че повярваха в нашия младежки хъс и ентусиазъм!\nА вие мили читатели, какво още чакате?\nЗапишете се тук за нашето яко събитие: https://bit.ly/boardgameJam\nВчера нашите доброволци отново бяха на висота\nВчера нашите доброволци отново бяха на висота. Те още от рано сутринта се включиха в подготовката на традиционната Северняшка сватба, която представляваше кулминацията на Националния фолклорен събор „Леденика“ . Младежите помогнаха на представителите от различните читалища от региона да подредят месалите за тържеството, а след това участваха и в тяхното прибиране. Изключително много сме благодарни на всеки един от тях за свършената работа и положеното старание.\nДетски кът на Националния фолклорен събор „Леденика“\nВчера по време на Националния фолклорен събор „Леденика“, Младежки център – Враца създаде Детски кът за най-малките гости на събитието. През целия ден нашият екип организира разнообразни активности и работилниците за малчуганите. Децата имаха възможност да участват в изработване на кукерски маски, да рисуват и оцветяват картинки с традиционни мотиви, да изработват гривнички, венчета и различни други дреболийки, които целяха да събудят тяхната креативност. Също така имаше „Игри от време на баба и дядо“, в които децата се включваха, така както навремето са играли техните майки, бащи, баби и дядовци. Денят беше изпълнен с много приятни емоции, детски глъч и усмивки.\nИзказваме искрени благодарности на всички наши доброволци, които се включиха в дейностите и се раздадоха до последно. Благодарим ви от сърце, прекрасни сте!\nСподеляме с вас част от снимките, които направихме по време на събитието, останалите можете да откриете на следния линк:\nОчакваме ви на нашия Детски кът на Националния фолклорен събор „Леденика“, където ще изработваме всякакви яки неща и ще играем игри от времето на баба и дядо\nОчакваме ви на нашия Детски кът на Националния фолклорен събор „Леденика“, където ще изработваме всякакви яки неща и ще играем игри от времето на баба и дядо.\nПетият ден от „Националното обучение на обучители по правата на човека за деца 2022 г.“ премина изключително интензивно и интересно\nПетият ден от „Националното обучение на обучители по правата на човека за деца 2022 г.“ премина изключително интензивно и интересно. Работихме по групи, планирахме последващи дейности, мрежувахме и трупахме още нови ресурси, които да прилагаме в нашата работа на терен. Беше ден, в който си дадохме равносметка за наученото през тези дни и разбира се получихме своите сертификати.\nЗа нас беше удоволствие да участваме в това прекрасно обучение и изказваме нашите благодарности за професионализма и експертизата на Сдружение Възможности без граници/ Infinite Opportunities Association Тепърва работата предстои!


Виан, Борис Архиви - Издателство "Леге Артис"\nНачало / Book Authors / Виан, Борис\nВиан, Борис (1920-1959) се ражда в заможно семейство с четири деца. Поради обедняване семейството се мести от град в град и във все по–скромни жилища. Борис заболява от ставен ревматизъм, който впоследствие уврежда сърцето му. Учи в Севър и Версай, а по-късно в лицея “Кондорсе” в Париж.\nПрез 1939 г. започва да следва в “Екол сантрал”, но учението не го влече. Заедно с приятели създава джазов оркестър, в който той е тромпетист. Започва да сътрудничи на сп. “Джаз хот”. Здравето му се влошава, поради което временно е принуден да се откаже от свиренето.\nСключва брак с Мишел Легриз, от която има син, а по-късно – с Юрсюла Кюбер.\nБорис Виан се дипломира като инженер и постъпва на работа във Френската инженерна асоциация, където скоро се отвращава от бюрокрацията и безсмислената бумащина.\nЗапочва да пише по-скоро “за да забавлявам приятелите”. Сътрудничи на сп. “Тан модерн”, свири в различни нощни заведения на Сен Жермен де Пре, сред които е известния бар “Табу”. Сближава се с Ремон Кьоно, Камю, Превер, Сартр. Автор е на романите “Пяната на дните”, “Есен в Пекин”, “Червената трева”, “Сърца за изтръгване” и пиесата “Екарисаж за всички” , сборника с разкази “Мравките”, както и на “Пътеводител на Сен-Жермен-де-пре”. Пише стихове, публикувани посмъртно. Под псевдонима Върнън Съливан излизат скандалните “Ще плюя на вашите гробове”, “Ще пречукаме всички гадняри” и “Мадамите не чактисват” – все в духа на американския черен роман.\nПрез 1954-1956 г., огорчен от лошия прием на литературните му творби, Борис Виан почти изцяло загърбва писането. Препитава се от работата си като инженер, от дребни изобретения и технически дейности.\nОт 1957-1958 г. отново се обръща към музиката, осъществява турнета из страната като тромпетист и певец, играе роли във филми, превежда книги, пише сценарии, пиеси, либрета на опери, музикални комедии и най-вече стотици песни.\nСърдечното му заболяване се задълбочава. На 23 юни 1959 г. умира от белодробен инфаркт.


Suzuki DR 400 - изгоряла бобина - Мото Форум, Мотори, Мотоциклети, Мотокрос,Мото Спорт,Мото Новини, Мото Обяви\nSuzuki DR 400 - изгоряла бобина\nАвтор Тема: Suzuki DR 400 - изгоряла бобина (Прочетена 6623 пъти)\nКара: Suzuki DR 400\n« -: септември 27, 2013, 02:31:09 pm »\nЗдравейте ,мотора е Suzuki DR 400 1982-3 година. Старичък е. Проблема е че не желае да запали нито на манивела нито на скорост. От електронното до бобината има един тънък кабел който е с две клеми ,при откачане на тях и ритане или бутане на скорост след като ги свържа се чува пукане т.е. има импулс от електронното до бобината. От бобината излиза само един кабел за лулата (високото напрежение). Бобината взима маса от корпус за това е само с един входящ и един изходящ кабел. Следователно щом до нея има ток а от там до свещта няма значи вероятно е изгоряла но не знам как да я проверя защото няма друг подобен мотор да пробвам.\nВъпроса ми е от какво мога да използвам бобина - от някой друг ДР - 350 ,600 кубика ,от 2-тактово ,от пистов мотор ,и идея си нямам защото не съм въобще навътре по ел. системите. При нужда ще прикача снимка за да видите какво точно представлява и да ме насочите към решение на проблема.\nКара: Virago 535\nRe: Suzuki DR 400 - изгоряла бобина\n« Отговор #1 -: септември 27, 2013, 02:40:55 pm »\nЦитат на: KoukiBlitzz в септември 27, 2013, 02:31:09 pm\nПо какво разбра , че не отива ток до свеща\n« Отговор #2 -: септември 27, 2013, 02:44:15 pm »\nНа извадена свещ опряна в главата при ритане няма никаква искра.\nСъс неговата си както и с една свалена от кола работеща също няма искра дори и малка.\n« Отговор #3 -: септември 27, 2013, 02:52:19 pm »\nЗначи наистина ще ти трябва бубина , ама не знам дали може да се замени с някаква друга. Да видим дали някой ще даде съвет\n« Отговор #4 -: октомври 04, 2013, 09:01:59 am »\nМоже ли да стане бобина от китайски или въобще от някакъв скутер защото вече не знам какво да правя с него.\nВтора седмица стой разглобен и никъде не мога да намеря бобина и явно ще търся от нещо друго ,но не знам от какво.\n« Отговор #5 -: октомври 04, 2013, 09:21:21 am »\nhttp://www.dianamoto.com/index.php?ch=14&l=1&id=4190&page=1&cat=103&proiz=&pole=&tyrsenepo=3 китайска 30 лв\n« Отговор #6 -: октомври 04, 2013, 10:02:49 am »\nА края на високоволтовия кабел /лулата/ според теб дали може да се преправя защото свещта ми е навряна дълбоко в главата и трябва да е права лула ,тази няма да стане...\nНа тази не виждам входа за кабелчето от цди-то ,дали е възможно да го няма.\nАз намерих тази но не съм сигурен дали може да осигури достатъчно напрежение защото е от скутер -\nСъжалявам за 'простите' въпроси но наистина не съм навътре в електрониките и ще се надявам някой да ми помогне.\n« Отговор #7 -: октомври 04, 2013, 10:24:25 am »\nАми по принцип лулата трябва да може да се маха . И може да ползваш старата\n« Отговор #8 -: октомври 04, 2013, 12:38:01 pm »\nА като спецификации какво трябва да търся?\nНа моята пише само denso ,нищо друго или няма значение?\n« Отговор #9 -: февруари 24, 2014, 06:14:05 pm »\nМалко ъп на темата.\nВсе още търся бобина...\nНикъде в гугъл не намирам такава бобина ,само в ebay успях да намеря оригинална за моя мотор ,същата година ,същата кубатура и на външен вид - същата но не ми харесва цената ,заедно с доставката.\nИскам да попитам някой може ли да ми каже дали мотора е на 6 или на 12 волта и съответно от какъв друг мотор да търся. Сигурен съм ,че ще стане и от нещо друго но не знам на колко волта е и ако е на 6 - от какво мога да намеря евентуално. Пробвах със бобина от Ямаха тенере но пак не идва ток до свещта. Мисля ,че тя е на 12 волта и това му пречи.\nНадявам се някой да ми помогне ,ще съм Ви много благодарен...\n« Отговор #10 -: февруари 24, 2014, 07:32:06 pm »\nМисля, че е 12 волтов. Няма ли акумулатор? Що не го премериш колко е?\n« Отговор #11 -: февруари 24, 2014, 11:24:16 pm »\nНяма акумулатор. Защото не разбирам грам от токове и не знам къде да го меря ,а и четох ,че трябва мултицета да е включен на определна функция за отчитане иначе изгарял и тн.\nПобедителите не ги съдят!!!\n« Отговор #12 -: март 11, 2016, 09:00:56 pm »\nВиж първо лулата за свещта, защото заради една скапана лула си купих нова бобина.Отвий я и мушни края на свещта директно в кабела.Слагаш на корпус и риташ, ако няма искра, тогава пиши и ще ти намерим бобина.Имам едни приятел дето има много части за ДР - и и предполагам че я има. Моята я взех от него за 40 лв.\nСузуки ДР 600.\n« Отговор #13 -: май 02, 2016, 06:39:40 pm »\nЧовекът с темата от преди две години може и мотора да е сменил...\nСтраницата е създадена за 0.126 секунди с 29 запитвания.


Service – Вили Янкови\nразполага с възможност за настаняване на 21 човека, разпределени на два етажа:\nНа първия етаж има 1тройна и 2 четворни стаи, като всяка е със собствен санитарен възел.\nНа втория етаж са разположени 2 тройни и 1 четворна стая. Две от стаите са с обща баня и тоалетна, а една - със собствен санитарен възел. Всяка от стаите разполага с гардероб, маса, телевизор. Има две тераси, от които може да се любувате на красивата гледка наоколо. Отоплението е с локално парно.\nКъщата разполага със самостоятелно закрито барбекю с камина, хладилник, печка, кафемашина и всички съдове, които са Ви необходими в кухнята. Закритото барбекю е мястото, където може да се веселите.\nПодсигурили сме също така и открито барбекю с дървени маси и пейки, и широко огнище, на което можете да приготвите от Вашите любими и вкусни ястия на жар.\nВсяка от къщите разполагат със собствен двор и сезонен сглобяем басейн, където през топлото време можете да се наслаждавате на красивата природа в компанията на приятели и любими хора, лежейки си на шезлонгите. Водата се поддържа чиста от специална филтрираща система.\nНа територията на обекта са налични кабелна телевизия и интернет; осигурени паркоместа.\nВАШЕТО МЯСТО ЗА ПРАЗНИК И ПОЧИВКА\nс. Рибарица, общ. Тетевен, ул. Еделвайс 26\n+ 359 887 695 316


Снимка на деня: В очакване на снежното бедствие - Галерии - Дневник\n10:38, 05 яну 17 , 5754\nРейтинг: 613 10:41, 05 яну 17 Неутрално\nСамо снегът и студът все още липсват..\nДано синоптиците не грешат, че иначе голям панаир за нищо..\nРейтинг: 217 10:44, 05 яну 17 Неутрално\nТехника е стоварена, колко е специализирана вече е друг въпрос.\nЕлектрокарчето от централна гара и двете конвертирани баничарки ще оправят положението, няма да се плашите !\nРейтинг: 1367 10:44, 05 яну 17 Неутрално\nЗапасете с вода и храна за 1 седмица.\nИзвадете родопските одеала от скрина.\nРейтинг: 668 10:45, 05 яну 17 Неутрално\nРейтинг: 490 10:45, 05 яну 17 Весело\nПоне да го бяхте обработили малко този кадър преди да го обявите за снимка на деня\nРейтинг: 1452 10:49, 05 яну 17 Неутрално\nНа сьщото мнение сьм и аз!!\nРейтинг: 688 10:49, 05 яну 17 Неутрално\nОт дни само ни плашат какъв апокалипсис идвал и как Бойко Борисов се подготвял за посрещането му.\nЕдна нормално функционираща държава щеше да е в постоянна готовност да реагира през зимата, а не да се свикват специални правителствени заседания пред телевизионните камери (и да се строява предварително техника за снимки).\nРейтинг: 382 10:49, 05 яну 17 Неутрално\nНяма значение дали ще има или няма сняг. Важното е, че пуякът-премиер си направи реклама няколко дни.\nРейтинг: 2580 10:54, 05 яну 17 Неутрално\nТрите "снегорина", ще са едни от първите, които ще закъсат...! Ако не им се стопят съединителите, преди това!\nВъобще, това някаква подигравка ли е...?!\nОт тоя самосвал, няколко души с лопати ще хвърлят пясък по улиците ли? Това ли е "специализираната" техника...?!\nРейтинг: 583 10:54, 05 яну 17 Весело\nИ аз съм подпрял една лопата за сняг пред офиса.... И една мрежа за пеперуди също, за ловене на снежинки из въздуха !\nРейтинг: 523 10:58, 05 яну 17 Весело\nНа фона на цялата подготовка, ще съм много разочарован ако не завалят поне камъни от небето. И в пика на събитията, идва... ТОЙ!\nИ ни спасява с една ръка, щото на другата млада репортерка пипа мускула\nРейтинг: 2992 10:59, 05 яну 17 Неутрално\nРаботата отива към провал на...... синоптичната прогноза. Да клякат пред иконата и да се молят за сняг.\n11:01, 05 яну 17\nРейтинг: 340 11:03, 05 яну 17 Весело\n[quote#2:"wisedown"]Електрокарчето от централна гара и двете конвертирани баничарки ще оправят положението, няма да се плашите ! [/quote]\nРейтинг: 4560 11:11, 05 яну 17 Неутрално\nтова на снимката НЕ са снегорини. само ИФА -та има шанс да свърши някаква реална работа. ЖАЛКА пропаганда и ПР.\nРейтинг: 1022 11:12, 05 яну 17 Весело\n[quote#10:"elevation04"]И аз съм подпрял една лопата за сняг пред офиса.... И една мрежа за пеперуди също, за ловене на снежинки из въздуха ![/quote]\nУважавам много зевзеците.\nРейтинг: 1911 11:16, 05 яну 17 Неутрално\nТогава в онези времена така ни показваха комбайните и тракторите които щяха да атакуват - блесналите жита.Първият комбайн който навлизаше в кооперативния блок винаги се украсяваше с портрета на Вожда.Сега не е баш тъй,ама много прилича.\nРейтинг: 269 11:18, 05 яну 17 Неутрално\nТова е положението в Загреб. Преди половин час беше чисто. Каквото е там, след 12 часа ще бъде у нас.\nРейтинг: 243 11:21, 05 яну 17 Неутрално\n[quote#15:"КМЕТ В СЯНКА"]това на снимката НЕ са снегорини. само ИФА -та има шанс да свърши някаква реална работа. [/quote]\nСериозно? А дали наистина си толкова глупав, или само се правиш на такъв? Дали пък тези малки машинки пред стадиона не са за локално почистване на паркинга и тротоарите около стадиона? Или си убеден, че от там ще се впуснат мъШки да чистят магистрала "Тракия"? Що се правите на по-големи дебили, отколкото сте? То не е възможно просто.\nРейтинг: 1463 11:31, 05 яну 17 Неутрално\nДоста неадекватност е нужна, за да сложиш тези държави в едно изречение на тема сняг...\nРейтинг: 4560 11:32, 05 яну 17 Весело\nДо коментар [#19] от "Антипухмалин":\nна двата бели лебеда може да им изгорят съединителите пиле шарено. явно и от това не разбираш. а ако ги качат по тротоарите ще стане мазало. нови плочки на пролет. шокиран съм от гениалността ти.ако за паркинга са тези 4 машинки калине мамин колко ли бройки ще са за града като цяло ??? Великан си !!!\nРейтинг: 217 11:42, 05 яну 17 Неутрално\nХе, с такова като това червеното селените в южна Германия си чистят тротоарите пред къщята. После го прибират в гаража и се радват пак ако завали, че да могат пак да си поиграят.\nРейтинг: 901 12:00, 05 яну 17 Неутрално\nА по магистралите ???\nРейтинг: 243 12:04, 05 яну 17 Неутрално\n[quote#21:"КМЕТ В СЯНКА"]Великан си !!![/quote]\nАбе не знам аз какъв великан съм, ама на всички ни е ясно какви капацитети сте вие. Нито има информация какви са и на кого са тези машинки, нито е ясно кой и за какво ще ги използва, но вие вече громите общината и държавата, обяснявате ни какво можело или не можело да стане със съединителите, мигачите, гумите и джантите на колите... компетентни по всичко сте. Не ви хрумва, че може да са на частна фирма, че може да са временно наети от управата на стадиона, абе всичко може. Не, вие вадите списъка с опорки и започвате да плювате по една снимка. Не знам дали си давате сметка какви жалкари сте, но дори ниско интелигентен индивид би могъл да се ориентира по изборните ви резултати от 10 години. Вие нали уж бяхте "умни и красиви"?\nРейтинг: 243 12:13, 05 яну 17 Неутрално\n[quote#20:"Darth Plagueis"]да сложиш тези държави в едно изречение на тема сняг[/quote]\nАми ако си направиш труда да проследиш всички бедствия в последните години, причинени от природни стихии, ще ти стане ясно, че няма нищо необичайно в слагането им на едно място. Ето, само от последните дни:\n" В Полша бурята остави без електричество 16 хиляди домакинства\nВ западната част на Австрия обилен снеговалеж направи пътищата трудно проходими. Във Виена ураганният вятър с пориви до 130 километра в час стана причина да бъдат затворени обществените паркове и прочутата ледена пързалка пред кметството.\nВ Чехия паднали дървета и обилен сняг предизвикаха нарушения в транспорта. "\n"Силни бури и снежни виелици в САЩ причиниха щети на много места.\nЧетирима души са загинали при преминаването на силна буря през южния щат Алабама.\nЖертвите са намерени в градчето Рехобет в рухнала сграда, върху която е паднало дърво и електропровод. Причинени са щети и на други къщи и постройки.\nЗаради силния вятър без ток останаха около 100 хиляди души. В района има и наводнения, причинени от проливни дъждове.\nА Северна Дакота осъмна под обилна снежна покривка. Блокирани са пътища и населени места.\nОт началото на зимата това е четвъртият пореден обилен снеговалеж, който създава проблеми в щата."\nАма като четете само "Дневник", тъй и ще си умрете с вярата в знамето Му!\nРейтинг: 2580 12:59, 05 яну 17 Неутрално\nАма, недей така сега...! Искаш да кажеш, че бедствието се отлага? Жалко, тъкмо се приготвиха, хората...!\nЗначи следващия път, пак ще ни изненада снега през зимата...!\nРейтинг: 726 12:59, 05 яну 17 Неутрално\nНе, не грешат!\nВижте сам, ако разбира се разбирате нещо от облачните с-ми и какво се случва при нас ако те се подредят по точно този начин както са в момента!\nДаже бих казал, че ние ще сме в средата на действието!!!\nРейтинг: 660 13:02, 05 яну 17 Неутрално\nЗаредих се с няколко хляба, 3кг пържоли, червено вино, ямболска ракия, розови домати, минерална вода, паркирах на удобно място за да не преча на снегорините, извадих родопските одеала, само дето температурата навън е 5 над нулата.\nРейтинг: 726 13:14, 05 яну 17 Весело\n[quote#28:"historama"]Заредих се с няколко хляба, 3кг пържоли, червено вино, ямболска ракия, розови домати, минерална вода, паркирах на удобно място за да не преча на снегорините, извадих родопските одеала, само дето температурата навън е 5 над нулата.[/quote]\nЕто на кой ще трябва да му се помага по време на снеговалежа на снеговалежите тая зима със ... зелева чорба\nРейтинг: 243 13:16, 05 яну 17 Неутрално\n[quote#26:"tww09306483"]пак ще ни изненада снега през зимата...!\nТочно както и вас ви изненадват резултатите от всички избори... Таман ги докарате до 67% подкрепа у нЕкоя анкета на "Дневник" и вземете, че ударите 2,9% на изборите...\nРейтинг: 2580 14:37, 05 яну 17 Неутрално\nХе-хе-хе-е-е-е...! Откъде знаеш, дали и какво ме изненадва?! ГЕРБ-ер сополив...!\nКато каза избори..., Цецка за кого беше изненада и каква? Приятна или неприятна...?\nРейтинг: 428 14:38, 05 яну 17 Весело\nТази година снегът отново ни изненада. Когато всички го очакваха, той взе, че не дойде.\nРейтинг: 243 14:48, 05 яну 17 Неутрално\n[quote#31:"tww09306483"]Като каза избори..., Трайчо за кого беше изненада и каква? Приятна или неприятна...? [/quote]\nНе знам... ти кажи.\nРейтинг: 4560 15:08, 05 яну 17 Неутрално\nтова "ако" дето си го написал като какво се явява в алгоритъма ?\nРейтинг: 4560 15:09, 05 яну 17 Неутрално\nако обичаш, пиши по темата.\nРейтинг: 4560 15:10, 05 яну 17 Весело\nвикни и некоя плашлива комшийка.\nРейтинг: 1316 15:17, 05 яну 17 Неутрално\nПо-добре да грешат, ама надали.\nРейтинг: 1316 15:19, 05 яну 17 Неутрално\nРазпознавам се в 2,9% на изборите.\nАми обяснението е просто. Тук повечето сме интелигентен народ и гласуваме....последният път за Трайков.\nТова, че има и други като тебе тук не променя статуса на форума.\nРейтинг: 1316 15:20, 05 яну 17 Любопитно\nЗапочна ли бедствието, че гледам снежец прехвърча?\nРейтинг: 613 15:26, 05 яну 17 Неутрално\nНе виждам нищо странно или страшно в 3-4 по-студени и доста снежни дни, в началото на Януари.. .\nПросто сме станали твърде капризни и оплакващи се..\nРейтинг: 881 15:45, 05 яну 17 Неутрално\n[quote#40:"sv3tli0"]Просто сме станали твърде капризни и оплакващи се.. [/quote]\nПросто има едни хора, които умишлено постоянно мрънкат, за да кажат колко зле се живее сега и колко хубаво е било преди. Истината е, че можеше да е още по-хубаво, ако гледахме напред, а не назад и истински десни управляваха поне за един мандат. Ама те трябва да дойдат от някъде, незнам от къде при такъв народ.\nРейтинг: 726 16:06, 05 яну 17 Неутрално\n[quote#34:"КМЕТ В СЯНКА"]това "ако" дето си го написал като какво се явява в алгоритъма ? [/quote]\nНе всеки е длъжен да знае и разчита облачни с-ми с техните фронтове и посока на движение.\nРейтинг: 4560 16:11, 05 яну 17 Неутрално\nКонстанта ли е или е променлива или три е трудно да кажеш или да си поясниш собствените изявления ?\nРейтинг: 726 16:18, 05 яну 17 Весело\nE, щом и на пояснението трябва да ти правя разяснение...\n16:53, 05 яну 17\nРейтинг: 243 16:56, 05 яну 17 Неутрално\n[quote#35:"КМЕТ В СЯНКА"]До коментар [#30] от "Антипухмалин":\nако обичаш, пиши по темата.[/quote]\nАми писал съм, в коментар [#24] от "Антипухмалин", ама си се направил, че не го виждаш, оти ти е неудобен.\nа Ръдан кога ще се извини на Лукарски за "трика"?\nРейтинг: 1316 18:21, 05 яну 17 Неутрално\nСтрашно няма, но преди 4 години тук в Шумен беше минус 22 градуса в продължение на около 50 дни.\nИзмръзна всичко. От лозя до круши.\nА сметките бяха като за три месеца.\nРейтинг: 1316 18:23, 05 яну 17 Неутрално\nДо коментар [#45] от "Антипухмалин":\n[quote#45:"Антипухмалин"], определено се налага убеждението, че избирателите на ДПС са доста по-интелигентни от тези на Ръдан[/quote]\nЕдинственото убеждение, което се налага безспорно е, че си пълен дебил.\nРейтинг: 1316 18:25, 05 яну 17 Неутрално\nГолямото тъмно синьо като се зададе откъм север, североизток е повече от ясно, ще се мръзне. Със сняг или без, но ще е студено.\nОбичайно за зимно време .\nРейтинг: 1316 18:28, 05 яну 17 Весело\nВиж сега. Климата е като кюфтетата от социализма....носталгия по оня климат не може да не изпитваме.\nНа бригади ходехме през ОКТОМВРИ и беряхме домати.\nГрозде в края на октомври също.\nАбсурдно към днешен ден, нали?\nНаистина се изврати климата. Няма есен и пролет.\nСпециализирана техника е стоварена пред Националния стадион "Васил Левски" в София в очакване на снега. За днес в Западна България е издаден жълт код за поледици и снеговалеж, като очакванията са до края на седмицата и температурите да се понижат значително. По тази причина премиерът Бойко Борисов свика национален щаб, който пък предупреди хората да не пътуват из страната между 5 и 7 януари, освен ако не е належащо.\nСиноптиците предупреждават, че днес ще завали сняг и ще се образува покривка около 10-15 см, а през нощта срещу 6 януари валежите ще се усилят.


Брой 29 (29 юли 2011 г.)\nПредседателят на ОбС на БСП в Плевен миналата седмица почти единодушно бе номиниран от конференцията на социалистите за кандидат-кмет на общината. За него гласуваха 102 от присъствалите 104 делегати. С Любомир Петков разговаряме за недостатъците на сегашната местна управа, за неговата визия за развитието на Плевен и общината.\nКметската надпревара е мажоритарна,\nще разчитам на гражданска подкрепа\nЛюбомир Ангелов Петков е роден на 6 септември 1976 г. в Плевен. Завършил е история и българска филология във ВТУ "Св. св. Кирил и Методий". Специализирал международен бизнес и мениджмънт.\n- Г-н Петков, какви са мотивите ви да се кандидатирате за кмет на Плевен?\n- Всички мои лични и общополитически аргументи се свеждат до отговорността пред организацията, която в последните 6 - 7 години оглавявам и която по един категоричен и недвусмислен начин изрази своето мнение и подкрепи кандидатурата ми за кмет на общината. Мотивацията ми включва и моето разбиране за това как трябва да се прави местна политика и как да изглежда работата на местната власт. Аз имам коренно различни възгледи за кметската институция и начините, по които тя трябва да участва в управлението на процесите в общината. Моята представа за работата през следващите 2 - 3 месеца и това, което аз трябва да направя в качеството си на кандидат за кмет, е да успея да покажа на максимално голяма група хора каква е моята лична визия за развитието на Плевен и общината. Аз считам, че кметската институция не трябва да бъде администриращ фактор, а фактор, който управлява процесите в общината, който генерира идеите. Институцията, която може добре да комуникира с гражданите, за да извлича от тази комуникация същностното и важното за развитието на града. Кметът трябва да бъде кмет на всички, макар тази публична длъжност да е политически ангажирана. Смятам, че фигурата, която заемаше кметския стол през последните 12 години, беше всичко друго, но не и това, което се покрива с моята престава за добър кмет. И това е част от моята лична мотивация да участвам в предизборната надпревара - защото смятам, че на гражданите на Плевен трябва да им бъде предложена друга визия.\n- Естествено вие след като сте се кандидатирали, а и конференцията прие такова решение, целта е спечелване на кметските избори, но това едва ли може да стане само с гласовете на членовете и симпатизантите на БСП. Къде ще търсите разширяване на подкрепата, в какви посоки?\n- Кметската надпревара е изключително мажоритарна. В този смисъл аз ще разчитам на гражданска подкрепа и ще се опитам с колегите ми да направим една кампания, която е ориентирана към гражданите. Давам си ясна сметка, че всички хора преди да са леви, десни или либерали в своето разбиране, са граждани, които живеят в една и съща среда, които имат едни и същи проблеми, стоящи пред местната общност. Всички, преди да са политически ориентирани, задоволяват своите материални и духовни потребности не само според личните си възможности и социален статус, а и според възможностите, които общността и средата около нас предлага. Затова нашата кампания ще трябва да бъде ориентирана преди всичко в посока търсене на гражданската подкрепа. Не се срамувам от това, че съм кандидат на плевенските социалисти, преди всичко ще се стремя да оправдая тяхното доверие, но се надявам в следващите 2 - 3 месеца да убедя плевенските граждани, че съм кандидатът на всички, които искат промяна. И в този смисъл аз няма да търся политически подкрепи на принципа: аз на тебе, ти на мене, а ще търся обединяване на гражданите, включително и тези, които членуват и участват в работата на различни професионални и неправителствени организации, представители на различни социални общности. Това обединение трябва да се случва около възможните решения за преодоляване на ключовите проблеми на Плевен.\n- В този смисъл каква ще бъде предизборната ви кампания, за да може да обедините широк кръг граждани около кандидатурата си? Кое ще е по-различното от всички досегашни кампании?\n- Нямам някаква самоцелна амбиция ние да правим различна кампания заради различието. БСП е правила и добри, и не толкова добри кампании във времето. Това, което аз поставих като тема на дискусия пред плевенските социалисти, е дали можем с усилията на всеки човек, който иска промяна в модела на управление на общината, да достигнем до максимално широк кръг от наши съграждани. Това може да стане с личния ангажимент и подкрепа на всеки човек, който се чувства съпричастен и част от нашата кампания. Тя ще бъде отворена за всеки, който би искал да дискутира с мен или колегите, които ще представляват БСП в бъдещата листа за общински съветници. Нашето очакване е да срещнем тази съпричастност в плевенските социалисти и да поговорим с техните близки и познати, с които животът всеки ден ги среща. Да станем част от този неформален разговор, без да изместваме дневния ред на обикновените граждани - просто да се впишем в този дневен ред и да бъдем хората, с които те биха желали да обсъдят това, което искат да се случи с нашия град. И това, което ние в крайна сметка поемаме като ключови ангажименти, не да бъде продукт на нашето собствено разбиране, а продукт от този диалог с хората. Не можем да разчитаме на общонационалния безсъдържателен рейтинг, който помогна на ГЕРБ да влезе в управлението, но видимо не му помага да управлява добре. Очевидно ГЕРБ и в тази кампания ще разчита на общия рейтинг повече, отколкото на всичко останало. Не можем да разчитаме на клиентелата, на взаимните зависимости, на командно-административния подход, който по същество изгражда настоящото управление на община Плевен и който подход му носи резултатите от изборите. Ние можем да разчитаме на идейната съпричастност и ангажираността, на желанието и мотивацията за промяна на нашите съмишленици и в това трябва да бъде силата на нашата кампания.\n- По принцип преди избори всички политически партии и кандидати обещават позитивна и толерантна кампания, но все пак една опозиционна партия и един опозиционен кандидат не могат да минат без критики към сегашното управление. В този смисъл кои са според вас основните пропуски и недостатъци на това 12-годишно управление на общината?\n- Ценя личното достойнство на всеки кандидат, какъвто и да е той в политически план, но без съмнение когато става дума за политическо противостоене и различни визии за развитието на града и общината, не трябва да бъде спестено нищо. За съжаление и начинът на взаимодействие между институциите на местната власт, и естеството на политиката, която управляващите водеха през тези 12 години, ме караха много често да бъда на коренно противоположна позиция от местните управляващи. Аз едва ли ще мога в рамките на тези 2 - 3 месеца да повторя всичко, което съм казвал и досега, но при всички случаи ще се постарая и с критиката си към досегашното управление, и въобще с поведението си да помогна гражданите да се насочат към един рационален избор. Избор между статукво и промяна, колкото и шаблонно да звучи. Ако за 12 години, както аз твърдя, в община Плевен няма нито един сериозен ключов проблем на общността, който да е решен от начало до край, какво да кара гражданите да си мислят, че след още един мандат, след 16 години, няма да направим същата констатация. Да, промяната в тези избори ще има различни лица и гражданите трябва да изберат най-доброто от тях. Ако говорим за големите проблеми, които останаха нерешени, може би трябва да започнем от това, че през последните три мандата ние имахме едно управление, което се държеше чиновнически. Което не бягаше пред проблемите и не дърпаше ключовите въпроси на града напред, а търсеше начин да ги обяснява с независещи от него фактори. Образно казано, тези три мандата на управление на кмета малко ми приличат на слалома в ските - кметът обикаля около колчетата, които са проблемите, един бута наляво, друг бута надясно, накрая финишира. Разбира се, колчетата след него се изправят наново и той очаква аплодисменти за това, че не се е спънал в някое от тях и не се е пребил. Когато заобикаляш един проблем най-силното следствие от това е, че той няма да се реши от само себе си, а ще се задълбочи, колкото повече го протакаш. Този начин на управление по същество администрираше процесите в общината, а не ги управляваше. Могат да бъдат дадени много примери, но тогава, когато се държиш чиновнически, а не управленски, няма как да гарантираш напредък. Много са проблемите, ако започнем сфера по сфера много ще ми е трудно да дам някакъв положителен пример. Общото усещане у гражданите е, че в общината, в управлението на града корупцията, некоректните административни практики са даденост. Ако днес кметът се опитва да изкара всяка политическа теза по този въпрос компромат, то той няма как да промени с реакциите си общото усещане, което оставя у хората. Сигурно този управленски екип си е поставил някакви задачи, цели. Но проблемът е, че тези цели бяха много ниски, много ниско беше поставена летвата. Когато си поставяш ниски цели, няма как да постигнеш високи резултати. А в крайна сметка резултатите от едно управление се съизмерват с ефектите, които то постига за развитието на общността, на хората на този град.\n- Какви са основните проблеми на Плевен днес?\n- Ами плевенските граждани са едни от най-бедните по сравнение със средните нива на доходите, които получават жителите на големите български общини. Плевен е беден град. Второ, унищожената икономика генерира нови и нови безработни. Сигурно това са общонационални процеси, но със сигурност за Плевен те са характеристики, не са просто част от общата картина. Ако в община Плевен благодарение на безидейността и безхаберието на местната власт бизнес климатът е по-скоро лош, както показват независимите изследвания, няма как да очакваш бурно икономическо развитие. А бизнес климатът е лош, защото няма политика по отношение на местните данъци и такси, няма политика по отношение подобряване на качеството на услугите в администрацията, няма инвестиционна политика, която да търси активно новите инвестиции. Всичко това е подчинено на инерцията и случайността.\n- Конференцията ви утвърди за водач на листата за общински съветници. На какво основно ще заложите при нейното формиране - на опита на досегашните съветници или на новите лица и младите хора?\n- Мое лично мнение е, че в настоящия мандат, който все още не е приключил, групата общински съветници от БСП стоеше сериозно и убедително като основна опозиционна политическа сила. Така че при формирането на новия екип, който ще представлява социалистическата партия в местното самоуправление, ние не можем да не отчитаме досегашното поведение и начин на работа на групата общински съветници. Разбира се, ще отчетем процесите в нашата организация, свързани с обновление и израстване на не един и двама млади хора и в политически, и в обществен, и в професионален план в последните години и при всички случаи ще търсим оптимално доброто решение, което да покаже добрия и професионален, и политически потенциал, с който разполага организацията. В началото на септември най-късно ние трябва да предложим на обществото и нашия широк екип от кандидати за участие в местното самоуправление, които без съмнение ще бъдат една от движещите сили на нашата предизборна кампания.\n- Вашето послание към избирателите?\n- Да правят и информиран, и рационален избор. Заедно с широкия екип, с който ще работим в предизборната кампания, можем да предложим на Плевен нещо наистина добро. И аз се надявам, че това добро нещо ще стигне не само до ушите, но и до разума на гражданите и в крайна сметка те да направят избор, който е подчинен на рационализма и прагматизма. Избор, дистанциран от традиционните политически парадигми и отрицание. И в крайна сметка изборът между статуквото и промяната може да даде шанс на града ни да тръгне с друга динамика и с друга амбиция към постигане на далеч по-високи цели. Надявам се, че когато се говори за промяна, гражданите ще я свързват с нашите лица и с нашите идеи.


Sofia BG - ОТНОВО ОБСЪЖДАТ ЗАБРАНА НА КАРУЦИТЕ - Актуално в медиите\nОТНОВО ОБСЪЖДАТ ЗАБРАНА НА КАРУЦИТЕ\nСинята зона в София се разширява двойно\nОт 8 септември работното й време се удължава до 20,30 ч, паркирането платено и в неделя\nОбхватът на синята зона в София ще се увеличи над два пъти от 8 септември.\nПредложението за разширението й беше подкрепено вчера от комисията по транспорт към Столичния общински съвет. В момента синята зона обхваща около 5000 места в идеалния исторически център на града, където паркирането струва 2 лева на час. Към нея обаче ще бъде присъединена част от зелената зона, 7000 места от която ще „посинеят“. Така местата в синята зона ще станат общо 12 000.\nРаботното й време пък ще се удължи с един час и в делничните дни паркирането ще бъде платено до 20,30 ч. Освен това синята зона ще работи и в неделя от\n10.00до 18,00 ч. В събота пък ще функционира и зелена зона в същия часови диапазон – от 10.00до 18,00 ч.\nРазширението на зоната бе подкрепено с 6 на 5 гласа в комисията по транспорт. За да влезе в сила, то трябва да бъде одобрено и от общинския съвет. Новата зона се планира да заработи от 8 септември, като от Центъра за градска мобилност са поели ангажимент до тази дата да са приключили „пребоядисването“ на местата, които от зелената преминават към синята зона и обособяването им със съответните знаци. Живеещите в зоната, които вече имат стикер за локално паркиране, ще могат да го ползват, докато изтече, без да се налага да доплащат. Обхватът на разширената синя зона ще е между булевардите „Евлоги и Христо Георгиеви“, „Пенчо Славейков“, „Тотлебен“, „Скобелев“, ул. „Опълченска“, бул. „Сливница“, бул. „Данаил Николаев“ и ул. „Проф. Милко Бичев“.\nРазширена ще бъде и зелената зона. Тя ще се увеличи с 880 в квартал „Иван Вазов“ и още 210 в жк „Яворов“.\nОчаква се приходите на Центъра за градска мобилност да се увеличат с близо 7,8 млн. лева заради разширението на зоните за платено паркиране.\nПрез септември ще се обсъжда и забраната на движението на каруци в София. Това съобщи председателят на транспортната комисия Карлос Контрера. Такова предложение беше залегнало в доклад на общинския съветник Борис Бонев, който обаче вчера бе отхвърлен от комисията. Според Контрера обаче въпросът за пътните превозни средства, теглени от животни, тепърва предстои да се разглежда, като трябва да се вземе решение как ще се контролира спазването на забраната и какво ще се прави със самите коне.


Бау-бау от Коньово, който гласува с две карти – Аудио новини\nПубликувано на 22.11.2021 22.11.2021 от Audio-News\nГеорги Георгиев от село Коньово дойде в съда в Нова Загора за разпит пред съдия. Вчера той влезе в новините, след като на балотажа гласува два пъти – с личната си карта и с тази на жена си. Заради това той беше арестуван.\nГеоргиев е познат в селото с прякора Бау-бау. На влизане в сградата на съда днес отказа да коментира действията си. Преди това негови роднини и съседи коментираха, че той е беден с много деца и не допуснаха, че е взел пари, за да упражни двойния вот.\nСпоред съселяните на Георги той изхранва семейството си с работа в чужбина и със земеделска работа по частни имоти в Коньово и в околните села.\nПредишна публикацияПредишни Кола се вряза в коледен парад в САЩ – има загинали и ранени (Видео)\nСледваща публикацияСледваща Девет души загинаха при пожар в дом за възрастни хора (Видео)


Свищовски ученици организираха интерактивни уроци за Деня на Европа - Times.BG\nСвищовски ученици организираха интерактивни уроци за Деня на Европа\n9 май, 2018 timesbg Свищов\nМладшите посланици на Европейския парламент от свищовското училище „Николай Катранов“ подготвиха интерактивни уроци за по-малките ученици по повод Деня на Европа. През настоящата учебна година СУ „Николай Катранов“ е част от програмата „Училище посланик на Европейския парламент“, изпълнявана от Информационното бюро на ЕП в България. В рамките на проекта 20 ученици от училището са избрани за младши посланици на ЕП и работят за популяризиране на европейските институции и възможностите за участие на младите хора в европейския дневен ред.\nВ IV б и IV в клас децата представиха презентации за основаването на ЕС и основните общи теми, по които работят държавите членки. Презентациите подготвиха младшите посланици на ЕП Виктор Радев и Томислав Радев, ученици от X a клас, а по време на часовете с тях бе и младши посланик Елена Иванова от X а клас, тговаря на въпросите на малчуганите.\nЧетвъртокласниците демонстрираха много добри познания за Европа и Общността. На финална те получиха като подарък забавна карта на Европейския съюз и информационни брошури за многообразието на езиците в Европейския съюз, с помощта на които ще могат да научат 10 фрази на всички европейски езици.\nИнформационните материали са осигурени от Информационен център „Европа директ“ – Велико Търново и Информационното бюро на ЕП в България.която също отговаря на въпросите на малчуганите.\nЧетвъртокласниците демонстрираха много добри познания за Европа и Съюза. На финала те получиха като подарък забавна карта на Европейския съюз и информационни брошури за многообразието на езиците в Европейския съюз, с помощта на които ще могат да научат 10 фрази на всички европейски езици.\nИнформационните материали бяха осигурени от ЕИЦ „Европа директ“ – Велико Търново и Информационното бюро на ЕП в България.\nПрез настоящата учебна година СУ „Николай Катранов“ е част от програмата „Училище посланик на Европейския парламент“, изпълнявана от Информационното бюро на ЕП в България. В рамките на проекта 20 ученици от училището са избрани за младши посланици на ЕП и работят за популяризиране на европейските институции и възможностите за участие на младите хора в европейския дневен ред.